laion/Wikipedia-Exotic huggingface dataset:
সামাজিক ব্যবসায়

সামাজিক ব্যবসায় হল নোবেল পুরস্কার বিজয়ী বাংলাদেশী অর্থনীতিবিদ মুহাম্মদ ইউনূস প্রবর্তিত একশ্রেণীর অর্থনৈতিক প্রকল্প যার মূল লক্ষ্য মুনাফার পরিবর্তে মানবকল্যাণ। যে কোন সাধারণ ব্যাবসায় প্রতিষ্ঠানের মতোই এই সকল প্রকল্প পরিচালিত হয় ; কেবল লক্ষ্য থাকে মানুষের কল্যাণ—বিশেষ করে দারিদ্র ও আয়বৈষম্য দূর করা। মুহাম্মদ ইউনূস ১৯৭০ দশক থেকে শুরু করে শিক্ষা, স্বাস্থ্য, কৃষি, ব্যাংকিং, টেলিকম, সৌরশক্তি, তথ্যপ্রযুক্তি, টেক্সটাইল, তাঁত, বিপণন প্রভৃতি খাতে অনেকগুলো কোম্পানী স্থাপন করেছেন যেগুলোর মৌলিক উদ্দেশ্য মুনাফা ম্যাক্সিমাইজ করা নয় ; অন্যদিকে এগুলোর কোনটিই ব্যক্তিগত মালিকানায় প্রতিষ্ঠিত হয় নি। এই উদ্যোগগুলো কার্যত সামাজিক সমস্যা সমাধানের জন্য স্থাপিত ব্যবসায়িক প্রকল্প। এ ধরনের ব্যবসায়িক পুজিঁলগ্নির কথা ঐতিহ্যগত অর্থশাস্ত্রে নেই। এই পরিপ্রেক্ষিতে ড. মুহাম্মদ ইউনূস ২০০৭ খ্রিষ্টাব্দের শেষভাগে "সামাজিক ব্যবসায়" ধারনাটি প্রবর্তন করেন। সামাজিক ব্যবসায়ের সঙ্গে সনাতন ব্যবসায়ের পার্থক্য কেবল লক্ষ্য ও উদ্দেশ্যের মধ্যে: সনাতন ব্যবসায় মুনাফামুখী এবং সামাজিক ব্যবসায় কোম্পানি মুনাফা করবে নিশ্চয়ই, কিন্তু মালিক মুনাফা নেবে না, মালিক কেবল মূলধন ফেরত নিতে পারবে। দারিদ্র্য বিমোচনসহ এক বা একাধিক বিষয় যেমন শিক্ষা, স্বাস্থ্য, প্রযুক্তি ও পরিবেশগত খাতে বিরাজমান সমস্যার সমাধানের লক্ষ্যে প্রতিষ্ঠিত ব্যক্তিগত মুনাফাহীন কল্যাণকর ব্যবসায় এটি। সকলের অর্থনৈতিক সক্ষমতা অর্জন করাই এ ব্যবসায়ের লক্ষ্য। সামাজিক ব্যবসায়ে বিনিয়োগকারীরা শুধু তাদের বিনিয়োগকৃত অর্থই ফেরত পাবে, এর বাইরে কোনো প্রকার লভ্যাংশ নিতে পারবে না। বিনিয়োগকারী তার বিনিয়োগকৃত অর্থ ফেরত নেয়ার পর বিনিয়োগকৃত অর্থের মুনাফা কোম্পানির সম্প্রসারণ কাজে ব্যবহৃত হবে। এ ব্যবসায় হবে পরিবেশবান্ধব। এখানে যারা কাজ করবেন তারা ভালো কাজের পরিবেশ ও চলমান বাজার অনুযায়ী বেতন-ভাতা পাবেন। সামাজিক ব্যবসায় হবে আনন্দের সাথে ব্যবসায়। শক্তি-ড্যানোন বাংলাদেশে সামাজিক ব্যবসায়ের প্রথম দৃষ্টান্ত। এই প্রতিষ্ঠানের উদ্দেশ্য ছিল শিশুদের জন্য কম দামে উন্নতমানে একটি টিফিন সরবরাহ করা। এই উদ্দেশ্য নিয়ে একটি দই উৎপাদন কারখানা স্থাপন করা হয়েছিল। এই দই বাণিজ্যিক নাম শক্তি দই। ইউনূস সামাজিক ব্যবসায় "প্রথম আলো পত্রিকায় ২৭ নভেম্বর ২০১০ তারিখে প্রকাশিত ড. মোহাম্মদ ইউনূসের সাক্ষাৎকার"। ২০১৭-১২-১০ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।  "Who we are" (ইংরেজি ভাষায়)। সংগ্রহের তারিখ ২০২৪-০৮-১২।
পাঁচগাছী ইউনিয়ন

পাঁচগাছী ইউনিয়ন নামে বাংলাদেশে মোট ২টি ইউনিয়ন রয়েছে। যথা: পাঁচগাছী ইউনিয়ন, কুড়িগ্রাম সদর; (কুড়িগ্রাম জেলা) পাঁচগাছী ইউনিয়ন, পীরগঞ্জ; (রংপুর জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পুনর্মিলন (দ্ব্যর্থতা নিরসন)

পুনর্মিলন হলো বিরহের পরে পুনরায় মিলন বা সাক্ষাৎকার। এটি আরো বোঝাতে পারে: পুনর্মিলনে‌ (২০২৩-এর চলচ্চিত্র), মিজানুর রহমান আরিয়ান পরিচালিত বাংলাদেশী ওয়েব চলচিত্র। পুনর্মিলন (১৯৫৭-এর চলচ্চিত্র), মানু সেন পরিচালিত বাংলা ভাষার ভারতীয় চলচ্চিত্র। পুনর্মিলন (১৯৪০-এর চলচ্চিত্র), নাজম নকভি পরিচালিত হিন্দি ভাষার চলচ্চিত্র। পুনর্মিলন (নাট্যগ্রন্থ), ১৯৭০ সালে প্রকাশিত বুদ্ধদেব বসু রচিত একটি নাট্যগ্রন্থ। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আঙ্কেল

আঙ্কেল সাধারণত একজন পুরুষ আত্মীয় হিসাবে সংজ্ঞায়িত করা হয় যিনি পিতামাতার ভাইবোন বা পিতামাতার ভাইবোনের সাথে বিবাহিত, সেইসাথে কাজিনদের পিতামাতা। আঙ্কেল যারা জন্মগতভাবে সম্পর্কিত তারা দ্বিতীয়-ডিগ্রী আত্মীয়। একজন আঙ্কেলের নারী প্রতিরূপ একজন আন্টি, এবং পারস্পরিক সম্পর্ক একটি নিস ও নেফিউ এর সাথে। শব্দটি লাতিন: avunculus থেকে এসেছে, আভাস (দাদা) এর সঙ্কুচিত রুপ, এবং একটি বর্ধিত বা নিকটবর্তী পরিবারের মধ্যে একটি পারিবারিক সম্পর্ক। লিঙ্গ-নিরপেক্ষ শব্দটি পিবলিং, পিতামাতার ভাইবোনের একটি সংক্ষিপ্ত রূপ, এটি আন্টি বা আঙ্কেলকে বোঝাতে পারে। কিছু সংস্কৃতি এবং পরিবারে, শিশুরা তাদের পিতামাতার কাজিনকে আঙ্কেল (বা আন্টি) হিসাবে উল্লেখ করতে পারে। এটি কিছু সংস্কৃতিতে বয়স্ক আত্মীয়, প্রতিবেশী, পরিচিত, পারিবারিক বন্ধু এবং এমনকি সম্পূর্ণ অপরিচিতদের সম্মানের শিরোনাম হিসাবেও ব্যবহৃত হয়, উদাহরণস্বরূপ আদিবাসী অস্ট্রেলিয়ান প্রবীণ। এইভাবে শব্দটি ব্যবহার করা কাল্পনিক আত্মীয়তার একটি রূপ। বব'স ইয়ুর আঙ্কেল সে আঙ্কেল Straussman, Min (২০২১)। "Piblings & Niblings: Do You Know These Words for Aunts, Uncles, Nieces, & Nephews?"। dictionary.com। সংগ্রহের তারিখ ২৬ জুলাই ২০২১।
স্ট্রনশিয়াম হাইড্রাইড

স্ট্রনশিয়াম হাইড্রাইড একটি অজৈব যৌগ যার রাসায়নিক সংকেত SrH2 । ধাতব স্ট্রনশিয়ামের সঙ্গে হাইড্রোজেন গ্যাসের বিক্রিয়া করে স্ট্রনশিয়াম হাইড্রাইড প্রস্তুত করা যায়। বিক্রিয়াটি নিম্নরূপ: Sr + H 2 → SrH2 স্ট্রনশিয়াম হাইড্রাইড দেখতে সাদা রঙের। এটি একটি স্ফটিকাকার পদার্থ। স্ট্রনশিয়াম হাইড্রাইড জলের সাথে বিক্রিয়া করে এবং হাইড্রোজেন ও স্ট্রনশিয়াম হাইড্রোক্সাইড উৎপন্ন করে: SrH2 + 2 H2O → 2 H2 + Sr(OH)2 Häuptli, Gerard (১৯৫৭)। Ueber die Reindarstellung von Strontium und Strontiumhydrid und die Bestimmung des Dissoziationsdruckes des Hydrides (পিডিএফ) (গবেষণাপত্র)। ETH Zurich। hdl:20.500.11850/134376। ডিওআই:10.3929/ethz-a-000096715। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অহিংসাবাদ

অহিংসা হলো ব্যক্তিগত অনুশীলন, যার অর্থ কোন ব্যক্তি যেকোনো পরিস্থিতিতে নিজের বা অন্যের ক্ষতি করে না। ধারণাটি এ বিশ্বাস থেকে উদ্ভূত হয় যে, একটি কাঙ্ক্ষিত ফলাফল অর্জনের জন্য মানুষ, প্রাণী বা পরিবেশের ক্ষতি করা অপ্রয়োজনীয়। এটি নৈতিক, ধর্মীয়, আধ্যাত্মিক নীতির ওপর ভিত্তি করে সহিংসতা থেকে বিরত থাকার উপর ভিত্তি করে একটি সাধারণ দর্শন হিসেবে সৃষ্টি হয়। মহাবীর, যিনি জৈন ধর্মের সদস্য ছিলেন, তিনি অহিংসা ধারণাটিকে বিশ্বের কাছে প্রবর্তন করেন এবং তাঁর জীবনে প্রয়োগ করেন বলে উল্লেখ করা হয়। নির্বাণে পৌঁছানোর জন্যে সহিংসতা থেকে তিনি বিরত থাকার আহ্বান জানান। মোহনদাস করমচাঁদ গান্ধীকে অহিংস আন্দোলন বা অহিংসাবাদের প্রতিষ্ঠাতা হিসাবে বিবেচনা করা হয়, যিনি তার আন্দোলন এবং লেখার মাধ্যমে অহিংসের ধারণাকে জনপ্রিয় করেন, যা অন্য অহিংস কর্মীদের অনুপ্রাণিত করেছিল। এটিকে অন্য দুটি অবস্থানের বিকল্প হিসাবে দেখা হয়: সংগ্রাম ও সশস্ত্র সংঘর্ষ এবং এই শব্দটি শান্তিবাদের প্রতিষেধক হিসাবে ব্যবহৃত হয়। কিন্তু বিংশ শতাব্দীর মাঝামাঝি থেকে এটি শক্তির ব্যবহার ছাড়া সামাজিক পরিবর্তনের লক্ষ্যে অনেক কৌশল প্রতিফলিত করতে ব্যবহৃত হয়েছে। অহিংসাবাদ শান্তিবাদ থেকে পৃথক; কারণ এটি নিপীড়ক ও অত্যাচারীদের সরাসরি মোকাবেলা করে। A clarification of this and related terms appears in جين شارب, Sharp's Dictionary of Power and Struggle: Language of Civil Resistance in Conflicts, Oxford University Press, New York, 2012. লাহিড়ী, আশীষ। "গাঁধীর অহিংসা-তত্ত্ব: সার্থকতা-ব্যর্থতার খতিয়ান"। www.anandabazar.com। সংগ্রহের তারিখ ২০২৩-০৯-২২।
মাহমুদ আব্বাস (দ্ব্যর্থতা নিরসন)

মাহমুদ আব্বাস (জন্ম ১৯৩৫) একজন ফিলিস্তিনি রাজনীতিবিদ। মাহমুদ আব্বাসও উল্লেখ করতে পারেন: মাহমুদ আব্বাস (সাইকেল চালক) (জন্ম ১৯৭৮), মিশরীয় সাইকেল চালক যিনি ২০০০ সালে গ্রীষ্মকালীন অলিম্পিকে প্রতিদ্বন্দ্বিতা করেছিলেন মাহমুদ আব্বাস (ফুটবলার) (জন্ম ১৯৮৮), আরব-ইসরায়েলি ফুটবলার মুহাম্মদ আব্বাস (দ্ব্যর্থতা নিরসন) এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আলী আব্বাসী (দ্ব্যর্থতা নিরসন)

আলী আব্বাসি নামে উল্লেখ করতে পারেন: আলী আব্বাসি (পরিচালক) (জন্ম ১৯৮১), ইরানি-ডেনীয় চলচ্চিত্র পরিচালক আলী আব্বাসী (টেলিভিশন উপস্থাপক) (১৯৬১-২০০৪), পাকিস্তানি বংশোদ্ভূত স্কটিশ টেলিভিশন উপস্থাপক এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
আহমদ আব্দুল কাদির (দ্ব্যর্থতা নিরসন)

আহমদ আব্দুল কাদির তিন ফুটবলারের নাম: আহমেদ আব্দুল কাদির (ফুটবলার, জন্ম ১৯৮৬), লিবীয় ফুটবলার আহমেদ আব্দুল কাদির (ফুটবলার, জন্ম ১৯৯৯), ফরাসি-আলজেরীয় ফুটবলার আহমদ আব্দুল কাদির (জন্ম ১৯৯৯), মিশরীয় ফুটবলার এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
শ্রী প্রকাশ

শ্রী প্রকাশ (৩ আগস্ট ১৮৯০ - ২৩ জুন ১৯৭১) ছিলেন ভারতীয় রাজনীতিবিদ, স্বাধীনতা সংগ্রামী এবং প্রশাসক। তিনি ১৯৪৭ থেকে ১৯৪৯ খ্রিস্টাব্দ পর্যন্ত পাকিস্তানে ভারতের প্রথম হাইকমিশনার এবং ১৯৪৯ থেকে ১৯৫০ খ্রিস্টাব্দ পর্যন্ত আসামের গভর্নর, ১৯৫২ থেকে ১৯৫৬ খ্রিস্টাব্দ পর্যন্ত মাদ্রাজের গভর্নর এবং ১৯৫৬ থেকে ১৯৬২ খ্রিস্টাব্দ পর্যন্ত বোম্বাইয়ের গভর্নর হিসেবে দায়িত্ব পালন করেন। ১৯৫৭ খ্রিস্টাব্দে পাবলিক অ্যাফেয়ার্সে অবদানের জন্য ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ লাভ করেন। শ্রী প্রকাশ ১৮৯০ খ্রিস্টাব্দের ৩ আগস্ট ব্রিটিশ ভারতের তৎকালীন উত্তর-পশ্চিম প্রদেশসমূহের অধুনা উত্তরপ্রদেশের বারাণসীতে। পিতা ছিলেন স্বাধীনতা সংগ্রামী, বিশিষ্ট দার্শনিক ও শিক্ষাবিদ ভারতরত্ন ভগবান দাস। শ্রীপ্রকাশ বারাণসীর কাশী হিন্দু বিশ্ববিদ্যালয়ের সেন্ট্রাল হিন্দু বয়েজ স্কুলে (সিএইচবিএস) স্কুলে পড়াশোনা করেন। উচ্চ শিক্ষার্থে ইংল্যান্ড যান এবং কেমব্রিজ বিশ্ববিদ্যালয়ের স্নাতক হন । |[ভারত ছাড়ো আন্দোলন |ভারত ছাড়ো আন্দোলনে]] অংশগ্রহণ করায় গ্রেফতার হন এবং ১৯৪২ থেকে ১৯৪৪ খ্রিস্টাব্দ পর্যন্ত কারাবাস করেন। ১৯৪৭ খ্রিস্টাব্দে স্বাধীনতা লাভের পর শ্রী প্রকাশ পাকিস্তানে ভারতের প্রথম হাইকমিশনার নিযুক্ত হন এবং ১৯৪৯ খ্রিস্টাব্দ পর্যন্ত এই পদে দায়িত্ব পালন করেন। এই সময়ে পাকিস্তান সাম্প্রদায়িক দাঙ্গার কবলে পড়ে এবং শ্রী প্রকাশকে ভারতে উদ্বাস্তুদের আগমন এবং ভারতীয়দের অনুদানের মোকাবিলা করতে হয়েছিল। অভিবাসীদের নাগরিকত্ব। কাশ্মীরে পাকিস্তানের আক্রমণের সময় শ্রী প্রকাশকে ভারতের কূটনৈতিক স্বার্থের প্রতিনিধিত্ব করতে হয়েছিল। ১৯৪৯ খ্রিস্টাব্দ হতে তিনি যথাক্রমে আসাম (১৯৪৯-৫০), তামিলনাড়ু (১৯৫২-৫৬) এবং মহারাষ্ট্রের (১৯৫৬- ৬২) রাজ্যপাল পদে আসীন ছিলেন। ১৯৭১ খ্রিস্টাব্দের ২৩ জুন আশি বৎসর বয়সে পরলোক গমন করেন। "Padma Awards - Interactive Dashboard"। সংগ্রহের তারিখ ২০২৩-০৯-০৫।  Siba Pada Sen (১৯৭৪)। Dictionary of national biography। Institute of Historical Studies। পৃষ্ঠা 259। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rajeshwar Dayal (১৯৯৮)। A life of our times। Orient Blackswan। পৃষ্ঠা 56। আইএসবিএন 978-81-250-1546-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Y. D. Gundevia (১৯৮৫)। Outside the Archives। University of Nevada। পৃষ্ঠা 321। আইএসবিএন 978-0-86131-723-3।
বিঠল নাগেশ শিরোদকর

বিঠল নাগেশ শিরোদকর বা 'ভি এন শিরোদকার' (২৭ এপ্রিল ১৮৯৯ - ৭ মার্চ, ১৯৭১) [১] ছিলেন একজন বিশ্বখ্যাত ভারতীয় প্রসূতি ও স্ত্রীরোগ বিশেষজ্ঞ। চিকিৎসা বিজ্ঞানের ক্ষেত্রে বিশেষ অবদানের জন্য তিনি ১৯৬০ খ্রিস্টাব্দে পদ্মভূষণে এবং ১৯৭১ খ্রিস্টাব্দে দেশের দ্বিতীয় সর্বোচ্চ বেসামরিক পুরস্কার পদ্মবিভূষণে ভূষিত হন। বিঠল নাগেশ শিরোদকর ১৮৯৯ খ্রিস্টাব্দের ২৭ এপ্রিল তৎকালীন পর্তুগিজ অধীনস্থ গোয়ার শিরোদায়ের কালাওয়ান্তিন সম্প্রদায়ের (বর্তমানে গোমন্তক মারাঠা সমাজের ) এক পরিবারে। বিঠল নাগেশ মুম্বাইয়ের গ্র্যান্ট মেডিকেল কলেজ থেকে চিকিৎসা বিজ্ঞানে স্নাতক হওয়ার পর উচ্চ শিক্ষার্থে যুক্তরাজ্যে যান। ১৯৩১ খ্রিস্টাব্দে রয়্যাল কলেজ অফ সার্জনস-এর ফেলো হন। তিনি সেখানকার বিশিষ্ট অধ্যাপক জে. চ্যাসার মইর, ভিক্টর ল্যাক, জেডিমুরডক এবং অন্যান্যদের সাথে যুক্ত ছিলেন। ভারতে ফিরে আসার পর ১৯৩৫ খ্রিস্টাব্দে মুম্বাইয়ের জে জে গ্রুপ অফ হসপিটালস-এ অনারারি অবস্টেট্রিশিয়ান এবং গাইনোকোলজিস্ট হিসাবে যোগ দেন। তিনি ছিলেন একজন অনবদ্য শিক্ষক এবং বিশিষ্ট উদ্ভাবক। তাঁর সর্বাধিক পরিচিতি হল 'সার্ভিকাল সারক্লেজ' চিকিৎসার জন্য যা পরবর্তীতে "শিরোদকার সারক্লেজ" নামে পরিচিত হয়। ডা বিঠল নাগেশের অন্যান্য অবদান গুলি হল- 'প্রল্যাপস রিপেয়ার', 'টিউবোপ্লাস্টি' এবং 'নিওভাজিনা' তৈরির জন্য। এছাড়াও সোসাল মেডিসিনে তার গভীর আগ্রহ ছিল। তিনি গর্ভপাত সংক্রান্ত শান্তিলাল শাহ কমিটির সদস্য এবং ভারতীয় পরিবার পরিকল্পনা সমিতিরও প্রতিষ্ঠাতা ছিলেন। তিনি ১৯৬০ খ্রিস্টাব্দে ভারত সরকার কর্তৃক পদ্মভূষণে এবং ১৯৭১ খ্রিস্টাব্দে দ্বিতীয় সর্বোচ্চ বেসামরিক পুরস্কার পদ্মবিভূষণে ভূষিত হন। শিরোদকার সারক্লেজ স্ট্যান্ডার্ড সার্ভিকাল সেরক্লেজেরই অনুরূপ। তবে এই শল্য চিকিৎসায় সেলাইগুলি জরায়ুর দেয়ালের মধ্য দিয়ে যায় যাতে সেগুলি উন্মুক্ত হয় না। এই ধরনের সারক্লেজ সাধারনত ম্যাকডোনাল্ডের তুলনায় কম সাধারণত সচরাচর করা হয়না কেননা প্রযুক্তিগতভাবে বেশ কঠিন, তবে সংক্রমণের ঝুঁকি কম হতে (যদিও প্রমাণিত নয়) পারে মনে করা হয়। শিরোদকার পদ্ধতিতে কখনও কখনও জরায়ুর চারপাশে একটি স্থায়ী সেলাই করা হয় এবং সেজন্য শিশুর জন্ম দেওয়ার জন্য একটি সিজারিয়ান পদ্ধতির প্রয়োজন হয়। ডা বিঠল নাগেশ শিরোদকর এই পদ্ধতি ১৯৫৫ খ্রিস্টাব্দে প্রথম বোম্বাইয়ে পেশ করেন। ১৯৬৩ খ্রিস্টাব্দে, ডাঃ শিরোদকর নিউইয়র্ক হাসপাতালে এই পদ্ধতিতে এক শল্যচিকিৎসায় সফল হন এবং শিশুটি সুস্থ ছিল।   "Padma Awards" (পিডিএফ)। Ministry of Home Affairs, Government of India। ২০১৫। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Goa world book review ওয়েব্যাক মেশিনে আর্কাইভকৃত ৫ জানুয়ারি ২০০৯ তারিখে উদ্ধৃতি ত্রুটি: <ref> ট্যাগ বৈধ নয়; Padma Awards2 নামের সূত্রটির জন্য কোন লেখা প্রদান করা হয়নি Jena, S.K., Samal, S., Behera, B.K. and AIIMS, B., 2015. Cervical cerclage in modern obstetrics: A review. Health, 3(1).[১]
অমৃতা রায়চাঁদ

অমৃতা রায়চাঁদ হলেন একজন ভারতীয় অভিনেত্রী এবং সেলিব্রিটি শেফ যিনি চলচ্চিত্র এবং টিভি সিরিজে অভিনয় করেন থাকেন । ১৯৯৭ সালে মুক্তিপ্রাপ্ত হামকো ইশক নে মারা দিয়ে তিনি চলচ্চিত্রে আত্মপ্রকাশ করেন। ছবিটির পরিচালক অর্জুন সবলোক এবং এটি যশ চোপড়া প্রযোজনা করেন। রায়চাঁদ ১১ অক্টোবর ২০১৩-এ মুক্তিপ্রাপ্ত ব্যাট বান গেই-এ অভিনয় করেছেন এবং ঋষি কাপুর-এর তৃতীয় স্ত্রী হিসেবে কাঞ্চি: দ্য আনব্রেকবল-এ কাজ করেছেন। তিনি মুকুল দেব এর সাথে দূরদর্শন সঙ্গীত অনুষ্ঠান এক সে বাধকার এক-এ কাজ করেছেন। তিনি পাঞ্জাব ডি সুপারশেফ সিজন ৪-এর একজন বিচারক ছিলেন, যেটি ছিলো পিটিসি পাঞ্জাবি-এ প্রচারিত একটি পাঞ্জাবি রান্নার রিয়েলিটি শো। অমৃতা রায়চাঁদ মমি কা ম্যাজিক এর হোস্ট হিসাবেও পরিচিত যা টিভি চ্যানেল ফুড ফুড এ সম্প্রচারিত হয়। ২০১৮ সালে তিনি ভারতের ডিজিটাল শেফের সারাংশ গোইলা এবং সঞ্জীব কাপুর-এর সাথে একজন বিচারক হিসেবে ছিলেন। ভারতীয় চলচ্চিত্র অভিনেত্রীদের তালিকা Baat Ban Gayi First Look. glamsham.com. "PTC Punjabi"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Famed chef Amrita Raichand becomes brand ambassador of Vittaazio"। Deccan Chronicle (ইংরেজি ভাষায়)। ২০১৮-১১-১২। সংগ্রহের তারিখ ২০১৯-০৭-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) IANS (২০১৮-০৭-২৩)। "Sanjeev Kapoor, Amrita Raichand get together for 'India's Digital Chef'"। Business Standard India। সংগ্রহের তারিখ ২০২০-০৭-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hungama, Bollywood। "Humko Ishq Ne Maara (TV) Cast List | Humko Ishq Ne Maara (TV) Movie Star Cast | Release Date | Movie Trailer | Review- Bollywood Hungama"। Bollywood Hungama। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Home"। PTC Punjabi। সংগ্রহের তারিখ ২০২১-০৬-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে অমৃতা রায়চাঁদ সংক্রান্ত মিডিয়া রয়েছে। ইন্টারনেট মুভি ডেটাবেজে অমৃতা রায়চাঁদ (ইংরেজি)
পীরগঞ্জ থানা, রংপুর

পীরগঞ্জ থানা বাংলাদেশের রংপুর জেলার অন্তর্গত পীরগঞ্জ উপজেলার একটি থানা। ১৯১০ খ্রিস্টাব্দে পীরগঞ্জ থানা প্রতিষ্ঠা লাভ করে। পীরগঞ্জ উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম পীরগঞ্জ থানার অধীন। পৌরসভা: পীরগঞ্জ ইউনিয়নসমূহ: ১নং চৈত্রকোল ২নং ভেন্ডাবাড়ী ৩নং বড়দরগাহ্ ৪নং কুমেদপুর ৫নং মদনখালী ৬নং টুকুরিয়া ৭নং বড় আলমপুর ৮নং রায়পুর ৯নং পীরগঞ্জ ১০নং শানেরহাট ১১নং পাঁচগাছী ১২নং মিঠিপুর ১৩নং রামনাথপুর ১৪নং চতরা ১৫নং কাবিলপুর পীরগঞ্জ উপজেলা, রংপুর রংপুর জেলা "পীরগঞ্জ উপজেলা (রংপুর) - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ২২ সেপ্টেম্বর ২০২৩।  "পীরগঞ্জ উপজেলা - ইউনিয়নসমূহ"। pirgonj.rangpur.gov.bd। জাতীয় তথ্য বাতায়ন। সংগ্রহের তারিখ ২২ সেপ্টেম্বর ২০২৩।
স্পোর্টিং ক্যান্সাস সিটি

স্পোর্টিং ক্যান্সাস সিটি (ইংরেজি: Sporting Kansas City) হচ্ছে ক্যান্সাস সিটি ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯৫ সালের ৬ই জুন তারিখে ক্যান্সাস সিটি উইজ নামে প্রতিষ্ঠিত হয়েছে। ১৮,৪৬৭ ধারণক্ষমতাবিশিষ্ট চিলড্রেন'স মার্সি পার্কে উইজার্ডস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় পিটার ভারমস। বর্তমানে স্কটল্যান্ডীয় আক্রমণভাগের খেলোয়াড় জনাথন সিম্পসন রাসেল এই ক্লাবের অধিনায়কের দায়িত্ব পালন করছেন। ঘরোয়া ফুটবলে, স্পোর্টিং ক্যান্সাস সিটি এপর্যন্ত ৭টি শিরোপা জয়লাভ করেছে; যার মধ্যে দুইটি এমএলএস কাপ, একটি সাপোর্টার্স শিল্ড এবং চারটি ইউএস ওপেন কাপ শিরোপা রয়েছে। প্রেকি, ডম ডুইয়ার, জনাথন সিম্পসন রাসেল, ডানিয়েল সালোই এবং ডেভি আরনোডের মতো খেলোয়াড়গণ স্পোর্টিং ক্যান্সাস সিটির জার্সি গায়ে মাঠ কাঁপিয়েছেন। ১৯৯৬ মৌসুমে স্পোর্টিং ক্যান্সাস সিটি প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৬ সালের সালের ১৩ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে স্পোর্টিং ক্যান্সাস সিটি কলোরাডো র‍্যাপিডসের বিরুদ্ধে ৩–০ গোলের ব্যবধানে জয়লাভ করেছিল। ১৯৯৬ মেজর লিগ সকারে স্পোর্টিং ক্যান্সাস সিটি ১৭টি জয়ে সর্বমোট ৪১ পয়েন্ট অর্জন করে সামগ্রিক পয়েন্ট তালিকায় ৫ম স্থান অর্জন করেছিল, যেখানে প্রেকি ১৮টি গোল করে লিগে স্পোর্টিং ক্যান্সাস সিটির হয়ে সর্বোচ্চ গোলদাতা হয়েছিলেন। https://www.sportingkc.com/childrens-mercy-park/fact-sheet https://www.mlssoccer.com/clubs/sporting-kansas-city/ https://www.transfermarkt.com/sporting-kansas-city/stadion/verein/4284 https://www.transfermarkt.com/sporting-kansas-city/startseite/verein/4284 https://www.sportingkc.com/players https://www.worldfootball.net/teams/sporting-kansas-city/2024/2/ https://www.worldfootball.net/report/major-league-soccer-1996-sporting-kansas-city-colorado-rapids_2/ https://www.worldfootball.net/schedule/usa-major-league-soccer-1996-spieltag/6/ https://www.mlssoccer.com/standings/1996/supporters-shield উইকিমিডিয়া কমন্সে স্পোর্টিং ক্যান্সাস সিটি সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) মেজর লিগ সকারে স্পোর্টিং ক্যান্সাস সিটি (ইংরেজি)
বরকতুল্লাহ (দ্ব্যর্থতা নিরসন)

বরকতুল্লাহ খান — ভারতীয় রাজনীতিবিদ বরকত উল্লাহ বুলু — বাংলাদেশী রাজনীতিবিদ মোহাম্মদ বরকতুল্লাহ — বাংলাদেশী লেখক মোহাম্মদ বরকতুল্লাহ (প্রযোজক) — বাংলাদেশী টেলিভিশন প্রযোজক এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
হার্শে ও চেজের পরীক্ষা

আলফ্রেড ডে হার্শে ও মার্থা চেজ ১৯৫২ খ্রিস্টাব্দে টি২ ব্যাক্টেরিওফাজ ভাইরাস ও ই. কোলাই ব্যাকটেরিয়া নিয়ে গবেষণা করে প্রমাণ করতে সমর্থ্য হন যে ডিএনএ-ই জিনগত বস্তু হিসেবে কাজ করে, এটি হার্শে ও চেজের পরীক্ষা নামে বিখ্যাত। ১৯৬৯ খ্রিস্টাব্দে তারা এই গবেষণার জন্য নোবেল পুরস্কার পান। এটি যে সময় গবেষণা করে আবিষ্কার করা হয়েছিল, সেই সময় বেশিরভাগ বিজ্ঞানীর বিশ্বাস ছিল যে প্রোটিন হল জিনগত বস্তু। কিন্তু এই গবেষণার ফলাফল পূর্বের সমস্ত ধারণার অবসান ঘটায়। বিংশ শতাব্দীর প্রথম দিকে, জীববিজ্ঞানীরা মনে করতেন যে প্রোটিন জেনেটিক তথ্য বহন করে। এটি এই বিশ্বাসের উপর ভিত্তি করে যে প্রোটিনগুলি ডিএনএ-র চেয়ে জটিল। ফোবাস লেভেন এর প্রভাবশালী "টেট্রানিউক্লিওটাইড হাইপোথিসিস", যা ভুলভাবে প্রস্তাব করেছিল যে ডিএনএ অভিন্ন নিউক্লিওটাইডের একটি পুনরাবৃত্ত সেট, এই উপসংহারটিকে সমর্থন করেছিল। ১৯৪৪ সালে প্রকাশিত আভেরি-ম্যাকলিওড-ম্যাককার্টি পরীক্ষা-নিরীক্ষার ফলাফল প্রস্তাব করে যে ডিএনএ হল জেনেটিক উপাদান, কিন্তু সাধারণ বৈজ্ঞানিক সম্প্রদায়ের মধ্যে এটি মেনে নিতে এখনও কিছু দ্বিধা ছিল, যা হার্শে-চেজ পরীক্ষার মঞ্চ তৈরি করেছিল। হার্শে এবং চেজ, অন্যান্যদের সাথে যারা সম্পর্কিত পরীক্ষা-নিরীক্ষা করেছিলেন, তারা নিশ্চিত করেছেন যে ডিএনএ হল জৈব অণু যা জেনেটিক তথ্য বহন করে। এর আগে, অসওয়াল্ড অ্যাভেরি, কলিন ম্যাকলিওড এবং ম্যাকলিন ম্যাককার্টি দেখিয়েছিলেন যে ডিএনএ স্ট্রেপ্টোকক্কাস নিউমোনির একটি স্ট্রেনকে অন্য স্ট্রেনে রূপান্তরিত করে। এই পরীক্ষাগুলির ফলাফল প্রমাণ দিয়েছে যে ডিএনএ হল জৈব অণু যা জেনেটিক তথ্য বহন করে। হার্শে এবং চেজ একটি বিষয়ের উপর গুরুত্ব দিয়েছিলেন যে প্রোটিনের সালফার পাওয়া যায় কিন্তু ফসফরাস পাওয়া যায় না আবার ডিএনএ তে ফসফরাস পাওয়া যায় কিন্তু সালফার পাওয়া যায় না। তারা লক্ষ্য করেন যে ব্যাকটেরিওফাজের ৫০% প্রোটিন ও ৫০% ডিএনএ যা প্রোটিন খোলকের মধ্যে অবস্থিত। বিশেষ পরীক্ষা ব্যবস্থার মধ্যে দিয়ে তারা কিছু ভাইরাসের ডিএনএকে তেজস্ক্রিয় আইসোটোপ 32P দিয়ে চিহ্নিত করেন এবং কিছু ভাইরাসের প্রোটিন খোলককে 35S দিয়ে চিহ্নিত করেন। এরপর দুটি আলাদা মাধ্যমে ব্যাকটেরিয়া নিয়ে দুটিতে ওই দুই প্রকার ভাইরাস দিয়ে তারা সংক্রমণ ঘটান। তারপর তারা ব্যাকটেরিয়া মিশ্রিত ভাইরাস দ্রবণটি সেন্ট্রিফিউজ যন্ত্রের মাধ্যমে আলাদা করেন যার উপরের অংশে ভাইরাসের প্রোটিন খোলকগুলি বর্তমান ছিল এবং নীচের অংশে ব্যাকটেরিয়ার দেহ থিতিয়ে পড়েছিল, যেহেতু ব্যাকটেরিয়ার দেহ ভাইরাসের তুলনায় বেশি ভারী। প্রথম দ্রবণের ফলাফল থেকে জানা যায় অর্থাৎ যেটায় তেজস্ক্রিয় সালফারযুক্ত ভাইরাস যোগ করা হয়েছিল, সেখানে অধঃক্ষেপে তেজস্ক্রিয়তা দেখা যায়নি। প্রথম দ্রবণের ফলাফল থেকে জানা যায় অর্থাৎ যেটায় তেজস্ক্রিয় ফসফরাসযুক্ত ভাইরাস যোগ করা হয়েছিল, সেখানে অধঃক্ষেপে তেজস্ক্রিয়তা দেখা গেল। অধঃক্ষেপে যেহেতু ব্যাকটেরিয়া রয়েছে, তাই একমাত্র ফসফরাস ই ভাইরাস থেকে ব্যাকটেরিয়ার দেহে স্থানান্তরিত হয়েছে। আর ফসফরাস কেবলমাত্র ডিএনএ তে থাকার ফলেই বোঝা গেল, ডিএনএ ই আসলে স্থানান্তরিত হয়েছে। এভাবে প্রমাণিত হল ডিএনএ ই জিনগত বস্তু বা জেনেটিক ম্যাটেরিয়াল। Hershey A, Chase M (১৯৫২)। "Independent functions of viral protein and nucleic acid in growth of bacteriophage"। J Gen Physiol। 36 (1): 39–56। ডিওআই:10.1085/jgp.36.1.39। পিএমআইডি 12981234। পিএমসি 2147348 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hershey–Chase experiment animation Clear depiction and simple summary
মোহনবাগান হকি দল

মোহনবাগান হকি দল হল পশ্চিমবঙ্গের কলকাতায় অবস্থিত একটি ভারতীয় পেশাদার ফিল্ড হকি দল। এটি হকি বেঙ্গল কর্তৃক পরিচালিত বিভিন্ন টুর্নামেন্টে অংশগ্রহণ করে। দলটি তাদের হোম ম্যাচগুলি বেশিরভাগ মোহনবাগান মাঠে এবং এছাড়াও সল্টলেক স্টেডিয়ামের এসএআই স্পোর্টস কমপ্লেক্সে খেলে। ক্লাবটি কলকাতা হকি লিগ এবং বেইটন কাপে অংশগ্রহণ করে। দলটি ৪১টি প্রধান রাষ্ট্রীয় শিরোপা জিতেছে যার মধ্যে ২৫টি কলকাতা হকি লিগ এবং ১৪টি বেইটন কাপ শিরোপা রয়েছে। মোহনবাগান ত্রিশের দশকের গোড়ার দিকে তাদের হকি বিভাগ শুরু করে এবং বেঙ্গল হকি অ্যাসোসিয়েশন (বিএইচএ) এর সাথে অধিভুক্ত হয়। ক্লাবটি কলকাতা হকি লিগ এবং বেইটন কাপে অংশগ্রহণ করে এবং ১৯৩৫ মৌসুমে গ্রিয়ার স্পোর্টিংয়ের পরে কলকাতা হকি লিগ জয়ী দ্বিতীয় ভারতীয় হকি দল ছিল। ক্লাবটি ২০০০ সালে তাদের হকি বিভাগটি ভেঙে দেয়, কিন্তু অবশেষে ২২ বছর পর ২০২২ সালে পুনরুজ্জীবিত হয়। কলকাতা হকি লিগ চাম্পিয়ন (২৬): ১৯৩৫, ১৯৫১, ১৯৫২, ১৯৫৫, ১৯৫৬, ১৯৫৭, ১৯৫৮, ১৯৬২, ১৯৬৯, ১৯৭০, ১৯৭১, ১৯৭২, ১৯৭৪, ১৯৭৫, ১৯৭৭, ১৯৭৮, ১৯৮০, ১৯৮১, ১৯৮৬, ১৯৮৭, ১৯৮৮, ১৯৯৫, ১৯৯৭, ১৯৯৮, ১৯৯৯, ২০২৩ বেটন কাপ চাম্পিয়ন (১৪): ১৯৫২, ১৯৫৮, ১৯৬০, ১৯৬৪, ১৯৬৫, ১৯৬৮, ১৯৬৯, ১৯৭১, ১৯৭৩, ১৯৭৪, ১৯৭৫, ১৯৭৭, ১৯৭৮, ১৯৭৯ রানার্স আপ (৩): ১৯৫৬, ১৯৭২, ১৯৮০ আগা খান কাপ চাম্পিয়ন (১): ১৯৬৪ বম্বে গোল্ড কাপ চাম্পিয়ন (১): ১৯৬৪ রানার্স আপ (১): ১৯৭০ মোহনবাগানের প্রতিনিধিত্বকারী উল্লেখযোগ্য খেলোয়াড়দের মধ্যে রয়েছেন অলিম্পিয়ান কেশব দত্ত, অশোক কুমার, যশবন্ত সিং রাজপুত, জোগিন্দর সিং, ইনাম-উর রহমান। "Trophy room"। themohunbaganac.com। সংগ্রহের তারিখ ৮ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Teams with Most Wins in Prestigious Beighton Cup"। Hockey Passion। সংগ্রহের তারিখ ৩ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "BIRTH AND EVOLUTION OF CALCUTTA HOCKEY LEAGUE COMPETITION (1905)"। www.hockeybengal.org। Kolkata: Hockey Bengal। ২০২২। ১৮ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bhattacharya, Nilesh (৭ আগস্ট ২০২১)। "As hockey regains its place in the sun, Bengal experts rue lack of basic infra"। The Times of India। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Morrison, Ashley (৩০ আগস্ট ২০২২)। "NTFS #110 – An Indian Hockey Giant Returns To The Fold, The Laws of Cricket, and The Shelf Life of Sport As A Product"। Not the Footy Show। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic gold-winning hockey legend Keshav Datt dies"। India Today। Press Trust of India। ৭ জুলাই ২০২১। সংগ্রহের তারিখ ৯ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sarangi, Y. B. (৭ জুলাই ২০২১)। "Olympic gold-winning hockey legend Keshav Datt dies"। The Hindu। আইএসএসএন 0971-751X। সংগ্রহের তারিখ ৯ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hockey stalwart Ashok Kumar to receive Mohun Bagan Lifetime Achievement Award"। Sportstar। ১৩ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ক্লাব ওয়েবসাইট